Barkespade

Barkespade eller barkejern er et grovt verktøy for å flekke barken av trær med håndkraft. Barkespaden består av et flatt jern montert på et skaft.

Bladet var oftest rett, siden buet blad ga dårligere styring. Det var forskjell på barking sommerstid og på vinteren. Sommerstid kunne en ha barkespader med lengre skaft (110–120 cm) og lettere vekt på selve barkespaden uten skaft (0,5 - 0,7 kg). Vinterstid var gjerne vekten 0,7–1 kg og lengden på skaftet ned mot 90 cm.

Den var alminnelig i skogbruk før i tiden, og til en viss grad i bruk så seint som på 70-tallet. I dagens skogbruk fjernes barken maskinelt.

Referanser

Kategori:Trearbeidsverktøy
Kategori:Skogbruk